recursal/SuperWikiNEXT-32B huggingface dataset:
Ibanez–ის გიტარა
**Ibanez** (აიბენეზი) — მსოფლიოში ფართოდ გავრცელებული გიტარის ბრენდი, რომელსაც ფლობს კომპანია Hoshino Gakki მდებარეობს ნაგოია, იაპონია-ში. Hoshino Gakki იყო პირველი იაპონური გიტარის კომპანია, რომელმაც წარმატებას მიაღწია აშშ-სა და ევროპაში თავიანთი აიბენეზის გიტარებით. მოგვიანებით სხვა იაპონური კომპანიებიც გამოვიდნენ თავიანთი გიტარებით ამ ბაზარზე, მაგალითად ESP.

აიბენეზის თანამედროვე წარმოება დაიწყო 1957 წელს იაპონიაში Hoshino Gakki-ს მიერ, მაგრად დასახელება Ibanez (აიებენეზი) წარმოიქმნა 1927 წელს, როდესაც Hoshino Gakki-მ დაიწყო ესპანეთიდან აკუსტიკური გიტარების – Salvador Ibanez-ის იმპორტი. Hoshino Gakki ფლობს ბრენდებს: Ibanez (გიტარები), Tama (დრამები).

ისტორია
-------

კომპანია Hoshino Gakki გაჩნდა 1908 წელს, როგორც მუსიკალური ინსტუმენტების გაყიდვის განყოფილება კომპანია Hoshino Shoten-ში. თავიდან ეს კომპანია ყიდდა წიგნებს. 1935 წელს მათ დაიწყეს საკუთარი სიმიანი ინსტუმენტების წარმოება. 1960 წლამდე მათ დასავლეთის ბაზარზე მხოლოდ უმნიშვნელო ადგილი ეკავათ.

მათ დაიწყეს ესპანური გიტარების იმპორტი ესპანელი ოსტატი სალვადორე იბანესისაგან (Salvador Ibáñez, 1854-1920), მაგრამ როდესაც ესპანური სამოქალაქო ომის (1936-1939) დროს განადგურდა გიტარების სახელოსნო და უკვე მიუწვდომელი გახდა გიტარები. ამ გიტარების დიდი პოპულარულობის გამო იაპონელებმა შეისყიდეს უფლებები სამარკო ნიშან Ibanez-ზე და დაიწყეს საკუთარი აკუსტიკური გიტარების გამოშვება. თავდაპირველად სახელ Ibanez Salvador-ით, ხოლო შემდეგ Ibanez-ით  დაარქივებული 2008-09-29 საიტზე Wayback Machine. .

Ibanez-ის გიტარების თანამედროვე ერა დაიწყო 1957 წელს. 1950-იანი და 1960-იანი წლების კატალოგებში იყო გიტარები, რომლებსაც ჰქონდათ უცნაური ფორმა. 1960-იანების ბოლოს რამდენიმე გიტარა ძალიან ჰგავდა Hagström-ისა და EKO-ს ინსტრუმენტებს. Hoshino Gakki აიბენეზის გიტარების საწარმოებლად იყენებდა გიტარის ფაბრიკა Teisco-ს მას შემდეგ, რაც მათ შეწყვიტეს საკუთარი გიტარების წარმოება 1966 წელს. 1969/1970 წლებში ფაბრიკა Teisco-ს დახურვის შემდეგ Hoshino Gakki აიბენეზის გიტარების უმრავლესობის საწარმოებლად იყენებდა ფაბრიკა FujiGen Gakki-ს. ასევე შეიცვალა აიბენეზის ლოგოტიპი გიტარის თავზე, ის უფრო თანამედროვე გახდა.

ცნობილი მუსიკოსები, რომლებმაც ამჯობინეს Ibanez
----------------------------------------------

* ჯო სატრიანი უკრავს JS სერიის გიტარებზე.
* დარონ მალაქიანი ჯგუფი System of A Down-დან Ibanez-ის ყოფილი ენდორსერი (ამჟამად ის უკრავს გიბსონის გიტარაზე – სერია SG). თავიდან უკრავდა Iceman-ის გიტარებზე, ხოლო შემდეგ Ibanez-მა მას პირადი გიტარა DMM1 გაუკეთა.
* ლუკა ტურილი ნეოკლასიკური გიტარისტი, Rhapsody-ს ლიდერი, იყენებს გიტარა Ibanez Roadstar 550-ს.
* მიქ თომფსონი ჯგუფი Slipknot-დან უკრავს Ibanez Custom RGT2020-სა და Ibanez Custom S1625-ზე.
* ჯეიმზ შაფერი და ბრაიან უელჩი ჯგუფ კორნი (ამერიკული ჯგუფი)კორნიდან უკრავდნენ შვიდსიმიან სიგნეიჩარ გიტარა К7-ზე. ბრაიანის კორნიდან წასვლის შემდეგ ბრენდი K7 გაუქმდა და Ibanez-მა გააკეთა ახალი გიტარა APEX ამჯერად მხოლოდ ჯეიმზისთვის.
* რეჯინალდ არვიზუ ჯგუფი KoRn-დან უკრავს გიტარა Ibanez K5-ზე.
* სტივ ვაი უკრავს გიტარებზე სერიიდან JEM.

რესურსები ინტერნეტში
--------------------

ვიკისაწყობში არის გვერდი თემაზე:
***Ibanez***

* Ibanez-ის ოფიციალური საიტი
იკარუს 55 იკარუსების გამოფენაზე ქალაქ ტატაში (უნგრეთი)
**იკარუს-55** — უნგრული საერთოშორისო ავტობუსი, რომელიც გამოდიოდა 1953 წლიდან 1972 წლამდე. 1962 წლიდან 1972 წლამდე გამოდიოდა მოდიფიკაცია ლიუკსი, რომელიც ძირითადად საბჭოთა კავშირის მიეწოდებოდა. 1980 წლამდე გამოდიოდა საერთოშორისო ხაზებზე და ასევე გამოდიოდა სამოქალაქო ვარიანტები იკარუს-66, რომელიც უფრო ადრე გამოვიდა ვიდრე იკარუს-55, მაგრამ ის საბჭოთა კავშირს არ მიეწოდებოდა.

კონსტრუქცია
-----------

იკარუს 55 ბუნდესვერის არქივებიდან
როგორც ყველა ძველ ავტობუსს, მისი ძრავა უკანა ნაწილში იყო, მგზავრებისთვის კი იყო 32 + 1 სავარძელი კონდუქტორისთვის და კიდევ ერთიც მძღოლისთვის.

უპირატესობები ლაზთან შედარებით
------------------------------

ლაზ-697 და იკარუსის ტევადობა ერთნაირი იყო, თუმცა იკარუსი ჯობდა მას კომფორტულობით. უპირატესობას ისიც აძლევდა, რომ მას ძრავა ჰქონდა უკან, რაც ამცირებდა გაზისაგან მოწამვლას. ეს ავტობუსი იყო ძალიან გამძლე მანქანა. მას შეეძლო დიდი მანძილის გავლა ისე, რომ არ შეეკეთებინათ.

ტექნიკური მონაცემები
--------------------

* დასაჯდომი ადგილი: 32 (34)
* კარები: 1 + და ერთი მძღოლისთვის
* ძრავა: ჩეპელის დიზელის ძრავა
* ძრავის ადგილმდებარეობა: უკან
* ცხენის ძალა (ლიუქსის): 170 ცხძლ
* სულ შეუძლია იაროს: 160 კმ
* მთლიანი წონა: 12 225
* სიგრძე: 11 400 მმ
* მაქსიმალური სისწრაფე: 100 კმ/სთ

რესურსები ინტერნეტში
--------------------

* Икарус-55 на выставке ретро-автобусов в Москве
* Икарус-55 в „Живом журнале"
Microsoft Certified Professional-ის ლოგო
**Microsoft-ის სერტიფიცირებული პროფესიონალი** (ინგლ. Microsoft Certified Professional, MCP) — კორპორაცია Microsoft-ის თანამშრომლის კვალიფიკაცია, რომელიც დასტურდება კომპანიის მიერ გაცემული სერტიფიკატით. სერტიფიკატის მისაღებად საჭიროა რამდენიმე ან ერთ-ერთი სპეციალური საკვალიფიკაციო გამოცდის წარმატებით ჩაბარება. ამჟამად სერტიფიკატის რამდენიმე ტიპი არსებობს, რომლებიც დონითა და სპეციალობით განსხვავდებიან.

ისევე, როგორც Apple, Cisco, Oracle, Red Hat და Ubuntu-ს სერტიფიკაციები, Microsoft-ი მეტწილად საკუთარ პროდუქტებზეა ორიენტირებული. Microsoft Certified (MC)-ის სერიაში ერთიანდება Microsoft Certified IT Professional (MCITP), Microsoft Certified Master (MCM), Microsoft Certified Architect (MCA), Microsoft Certified Professional Developer (MCPD), Microsoft Certified Technology Specialist (MCTS), Microsoft Certified Desktop Support Technician (MCDST).

მსოფლიოს სხვადასხვა ქვეყნებში ამჟამად Microsoft-ის სერტიფიცირებული სპეციალისტების კლუბებიც (MCP) მოქმედებს. ასეთი MCP კლუბი თბილისშიც ფუნქციონირებს.

რესურსები ინტერნეტში
--------------------

* MCP-ს ოფიციალური გვერდი
* აიან კურეში- 5 წლის ბიჭი, რომელმაც Microsoft Certified Proffesional-ის გამოცდა წარმატებით ჩააბარა.[*მკვდარი ბმული*]
* თბილისის MCP კლუბის გვერდი დაარქივებული 2020-10-21 საიტზე Wayback Machine.
Microsoft Band
**Microsoft Band** — კორპორაცია მაიკროსოფტის მიერ შექმნილი და განვითარებული ჭკვიანი საათი და ფიტნეს-სამაჯური. შეზღუდული რაოდენობით, 199 აშშ დოლარად, შეერთებულ შტატებში ხელმისაწვდომი გახდა 2014 წლის 29 ოქტომბერს.[1]

მცირე რაოდენობის გამო (5000 ცალი), ონლაინ-სივრცესა და მაღაზიებში მოწყობილობა გამოსვლის დღესვე სრულიად გაიყიდა.[2] საათს აქვს ათი სენსორი, მათ შორის გულისცემის პოტიკურ მონიტორი, GPS და UV სენსორი.[3] სრული დატენვის შემთხვევაში მოწყობილობის ბატარეას ორი დღე შეუძლია გასძლოს.[2] Microsoft Band-ი ნაწილობრივ კავშირშია მის კომპანიონ აპლიკაცია Microsoft Health-თან, რომელიც Bluetooth-ის ქონის შემთხვევაში, ხელმისაწვდომია Windows Phone 8.1-ზე, Android 4.3+-სა და iOS 7.1+-ზე.[4] მოწყობილობას გააჩნია ჩაშენებული აპლიკაციები (თაილები), მათ შორის ჩასანიშნები, UV, მაღვიძარა, ტაიმერი, ზარები, ტექსტური შეტყობინებები, კალენდარი, Facebook, ამინდი და ა. შ.[5] იმ შემთხვევაში, თუ ჭკვიანი საათი დაკავშირებულია Windows Phone 8.1-ზე მომუშავე მოწყობილობასთან, ხელმისაწვდომია კორტანაც, თუმცა, ჯერჯერობით არ მუშაობს მისი ყველა მახასიათებელი.[6] შეტყობინებათა ცენტრის (Notifications Center) თაილის საშუალებით, თქვენ ასევე შეგიძლიათ იხილოთ თქვენი ტელეფონის უახლესი შეტყობინებები. Microsoft-ის განცხადებით, სამომავლოდ აღნიშნული ფიტნეს-სამაჯური სხვა დეველოპერების მიერ შექმნილი აპლიკაციების მხარდაჭერით აღიჭურვება. ამასთან ერთად, საინტერესოა ის ფაქტიც, რომ მოწყობილობა არ გამოიყენებს საოპერაციო სისტემას.

რესურსები ინტერნეტში
--------------------

* ოფიციალური საიტი

სქოლიო
------

1. ↑  Introducing Microsoft Band. Microsoft (October 29, 2014). ციტირების თარიღი: October 30, 2014.
2. 1 2  Popa, Bogdan.  (October 30, 2014) Microsoft Launches Band, Smartwatch Wannabe for Windows Phone, iOS, and Android. ციტირების თარიღი: October 30, 2014.
3. ↑  Hachman, Mark.  (October 29, 2014) Meet Microsoft Band, Microsoft's $200, fitness-focused smartwatch. ციტირების თარიღი: October 30, 2014.
4. ↑  System requirements for Microsoft Band. Microsoft. ციტირების თარიღი: October 31, 2014.
5. ↑  The tiles on your Microsoft Band. Microsoft. ციტირების თარიღი: October 30, 2014.
6. ↑  Use Cortana with Microsoft Band and your Windows Phone. Microsoft. ციტირების თარიღი: October 30, 2014.
Sonic Youth (2011)
**Sonic Youth** — ამერიკული ალტერნატიული როკ-ჯგუფი ნიუ-იორკიდან, ჩამოყალიბებული 1981 წელს. მის უკანასკნელ შემადგენლობაში შედიოდნენ: თერსტონ მური (ვოკალი, გიტარა), კიმ გორდონი (ბას-გიტარა, ვოკალი, გიტარა), ლი რანალდო (გიტარა, ვოკალი), სტივ შელი (დასარტყმელი საკრავები) და მარკ აიბოლდი (გიტარა, ბას-გიტარა). ადრეულ წლებში Sonic Youth ასოცირდებოდა ჟანრთან No Wave და ნიუ-იორკის მუსიკალურ სცენასთან. იგი იყო ნოიზ-როკის პირველი ამერიკული ტალღის წარმომადგენელი, რომელიც ამერიკულ ანდერგრაუნდში ჰარდკორ-პანკის საკუთარ ინტერპრეტაციას ქმნიდა, ამახვილებდა რა ყურადღებას ჟანრის ეთიკაზე, რომელიც ითვალისწინებს ინდივიდუალურ მუშაობას და არა სპეციფიურ ჟღერადობას.

ჯგუფს ჰქონდა კომერციული წარმატება და კრიტიკოსთა მიერ აღიარება, რომელიც ახალ ათასწლეულშიც გაგრძელდა. 1990 წელს ჯგუფმა გააფორმა კონტრაქტი DGC-თან. 1995 წელს იგი ლოლაპალუზას ფესტივალის ჰედლაინერი იყო. Sonic Youth-ს აღიარებენ, როგორც „როკ-გიტარის ახალ შესაძლებლობათა დამნერგავს", განსაკუთრებით - გიტარის არასტანდარტული აწყობის მეთოდებით და გიტარაზე სხვადასხვა საგნით დაკვრით (როგორებიც იყო დასარტყმელი ჯოხები ან სახრახნისები. ითვლება, რომ ჯგუფს ჰქონდა მნიშვნელოვანი გავლენა ალტერნატიულ როკსა და ინდი-როკის მიმართულებებზე.

1999 წლის ჯგუფის მუსიკამ ახალი მსმენელი იპოვა, რომელიც XX საუკუნის კლასიკური მუსიკით და ექსპერიმენტული მუსიკით იყო დაინტერესებული. კოლექტივმა გამოსცა *Goodbye, 20th Century*, ორმაგი ალბომი, რომელიც შეიცავდა სხვადასხვა მუსიკოსის ავანგარდულ ჩანაწერების (მათ შორის იყვნენ იოკო ონო, ჯონ კეიჯი, პოლინ ოლივეროსი, ჯორჯ მაკიუნასი, კორნელიუს კარდიუ, ნიკოლას სიონიმსკი და კრისტიან ვოლფი) ინტერპრეტაციებს. ჯგუფს ამ პროექტში შეუერთდნენ ავანგარდული მუსიკალური სცენის სხვა მუსიკოსები - კრისტიან მარკლი, უილიამ უინენტი, უორტონ ტირსი, ტაკეჰისა კოსუგი და სხვები.

2011 წელს რანალდომ განაცხადა, რომ ჯგუფი „დროებით დასრულდა". ეს განცხადება მოჰყვა მურისა და გორდონის გაყრას.

დისკოგრაფია
-----------

 მთავარი სტატია: Sonic Youth-ის დისკოგრაფია.
სტუდიური ალბომები
* *Confusion Is Sex* (1983)
* *Bad Moon Rising* (1985)
* *EVOL* (1986)
* *Sister* (1987)
* *Daydream Nation* (1988)
* *Goo* (1990)
* *Dirty* (1992)
* *Experimental Jet Set, Trash and No Star* (1994)
* *Washing Machine* (1995)
* *A Thousand Leaves* (1998)
* *NYC Ghosts & Flowers* (2000)
* *Murray Street* (2002)
* *Sonic Nurse* (2004)
* *Rather Ripped* (2006)
* *The Eternal* (2009)

რესურსები ინტერნეტში
--------------------

ვიკისაწყობში არის გვერდი თემაზე:
***Sonic Youth***

* ოფიციალური საიტი
* Sonic Youth-ის ცოცხალი ჩანაწერების არქივი დაარქივებული 2011-07-28 საიტზე Wayback Machine.

სქოლიო
------

1. ↑  ბრაუნი. sfn error: no target: CITEREFბრაუნი (help)
2. ↑  ერლეუაინი, სტივენ თომას. Sonic Youth – Music Biography, Credits and Discography : AllMusic. *AllMusic*. ციტირების თარიღი: February 28, 2013.
3. ↑  Perpetua, Matthew.  (November 28, 2011) Lee Ranaldo on the Future of Sonic Youth. *rollingstone.com*. ციტირების თარიღი: February 28, 2013.
Flexity Outlook ტორონტოში
Flexity Outlook ტორონტოში
**Flexity Outlook (Toronto LRV)** — ტრამვაის სპეციფიკური მოდელი, რომელიც ტორონტოსთვის შეიქმნა. ტორონტოს ტრანსპორტის სამმართველო მოძველებული CLRV და ALRV ასეთი ვაგონებით ჩანაცვლებას აპირებს.

ისტორია
-------

ტორონტოს ტრამვაის მოძრავმა შემადგენლობამ თავისი საექსპლუატაციო რესურსი ამოწურა, ამიტომ ტორონტოს ტრანსპორტის სამმართველომ პარკის განახლება გადაწყვიტა და 2009 წელს არჩევანი Bombardier Flexity Outlook–ზე შეაჩერა. კონტრაქტი Bombardier–თან 2009 წლის ივნისში გაფორმდა. ახალი ვაგონები ექსპლუატაციაში 2012 წელს შევა.

კონსტრუქცია
-----------

ჯერჯერობით ამ ვაგონის თავისებურებები გამოკვეთილი არაა (ჯერ არ აგებულა). სავარაუდოდ ის Flexity Outlook Cityrunner–ის მსგავსი იქნება, მაგრამ მასში გათვალისწინებული იქნება ტორონტოს ქსელის განსაკუთრებული მოთხოვნები. მისი ლიანდაგის სიგანე არ იქნება სტანდარტული და ასევე ვაგონი მორგებული იქნება მცირერადიუსიან მოსახვევებზე. ისCLRV–ზე ორჯერ გრძელია, 5 ნაკვეთურიანი.

რესურსები ინტერნეტში
--------------------

* Flexity official site
* New streetcars TTC official site დაარქივებული 2016-01-06 საიტზე Wayback Machine.
* Easier access on the TTC: Riding the streetcar დაარქივებული 2015-11-23 საიტზე Wayback Machine.
**T-60** იყო მსუბუქი სადაზვერო ტანკი რომელიც იწარმოებოდა 1941–1942 წლებში საბჭოთა კავშირში, სულ გამოშვებული იქნა 6,292 ასეთი ტანკი, მას კი მთლიანად უნდა ჩაენაცვლებინა ასევე მსუბუქი T-38

### განზრახვა

ნიკოლა ასტოვმა თავის გუნდთან ერთად მოსკოვის No. 37 ქარხანაში დაიწყო მუშაობა ახალ მსუბუქ მზვერავ ტანკზე. ახალი ტანკი კი უნდა შემქნილიყო T-40-ის ბაზაზე, რომლის წარმოება 1940 წელს მათ კი შექმნეს T-30A და T-30B ასევე მხოლოდ ხმელეთზე მოსიარულე და შექმნეს T-40S, რომელიც მხოლოდ პროტოტიპად დარჩა, T-30B კი ასევე მძიმედ დაჯავშნული, ხოლო შასი კი იყო T-40-ის თუმცა ეს ტანკები შეიარაღებაში არ მიიღეს და თუმცა T-60 სერიულ წარმოებაში ჩაუშვეს

პირველად მისი შეიარაღება კი მსუბუქი 12,7მმ ტყვიამფრქვევი ისევე როგორც T-40-ის თუმცა შემდგომშ მას სატანკო ვერსია TNSh დაუყენეს რომელიც მოიერიშე Il-2-ზე ასევე გამანადგურებლებზე Yak-1, I-153 და I-16, La-5 და La-7, LaGG-3 ეყენა რომელიც არცთუ ისე ეფექტიანი იყო ჯავშანტექნიკის საწინააღმდეგოდ თუმცა ქვეითების საწინააღმდეგოდ კი შეუცვლელი ამიტომაც მას ახალი 37მმ დაუყენეს ZIS-19 თუმცა მცირე ამუნიცია ჰქონდა.ამ ტყვიამფრქვევს შეეძლო 15მმ ჯავშნის გახვრეტა 500მმ რადიუსში.

მალევე კი გამოვიდა მისი ექსპერიმენტული საზენიტო ვერსია T-90, თუმცა არ გაამართლა და ეს ვერსია T-70-ის შასზე გადაიტანეს

### მფრინავი ტანკი

მფრინავი ტანკი A-40 T-60ის შასზე
1942 წელს როცა გერმანული არმია შეტევაზე იყო გადასული საჭირო იყო შეექმნათ პარტიზანული ტანკი რომელიც იქნებოდა მფრინავი და ბრძოლის დაწყებამდე მოწინააღმდეგის ზურგში უნდა დამჯდარიყვნენ ამის შექმნის ბრძანება კი გასცა იოსებ სტალინმა, შედეგად მიიღეს ბომდამშენ TB-3-ის ფრთებიანი ტანკი, ბომდამშენს მთლიანად მოხსნილი ჰქონდა შეიარაღება ასევე ძალიან შეამცრიეს საწვავის ოდენობა, მან გაფრენაც განახორციელა რომელიც თავიდან წარმატებულად ჩანდა თუმცა შემდგომში ბომდამშენი ძრავა გადახურდა და მშვიდობიანათ დასვა მფრინავი ტანკი პილოტმა ხმელეთზე, სწორედ ძრავის გადახურების გამო არ მიიღეს შეიარაღებაში, მხოლოდ 1 ეგზემპლარი გამოვიდა.

რესურსები ინტერნეტში
--------------------

* Battlefield.ru
TRAPPIST-1d, მხატვრის წარმოსახვა
**RAPPIST-1D** (აგრეთვე ცნობილი როგორც 2MASS J23062928-0502285D) — სავარაუდოდ კლდოვანი პლანეტა, რომელიც ბრუნავს ულტრაცივი ჯუჯა ვარსკვლავის, TRAPPIST-1-ის სასიცოცხლო ზონაში ან სასიცოცხლო ზონის ოდნავ გარეთ. პლანეტა აღმოჩენილია ტრანზიტული მეთოდით. Trappist-1D არის დედამიწის ზომის პლანეტა, რაც იმას ნიშნავს რომ მისი მასა და რადიუსი დაახლოებით იგივეა რაც დედამიწის. მისი წონასწორობის ტემპერატურა დაახლოებით არის 288 K (15 °C; 59 °F). პლანეტის რადიუსია დაახლოებით 0,772 R⊕. მისი მასა უკვე დადგენილია და უნდა იყოს 0.41 M⊕. ეს მონაცემები იძლევა შეფასდეს მისი გრავიტაცია და ის დაახლოებით შეადგენს დედამიწის გრავიტაციის 69 პროცენტს.

თავდაპირველად ეს პლანეტა ორჯერ დიდი ეგონათ, რადგან შეცდომით ორ პლანეტას თვლიდნენ ერთად.[1]

Trappist-1D ორბიტალური პერიოდი დაახლოებით 4,05 დღეა, რაც იმას ნიშნავს რომ პლანეტა თავის დედა ვარსკვლავის გარშემო ერთ სრულ ბრუნს 4.05 „დედამიწურ" დღეს ანდომებს. პლანეტა სავარაუდოდ არის გრავიტაციულად ჩაჭერილი დედა ვარსკვლავის მიერ, რაც იმას ნიშნავს, რომ ის ყოველთვის ერთი მხრიდან „უყურებს" თავის დედა ვარსკვლავს. თუმცა ეს არ გამორიცხავს, რომ პლანეტის გარკვეულ ადგილებში იყოს წყალი თხევად მდგომარეობაში (დაახლოებით 273 K (0 °C; 32 °F). პლანეტამ წყალი სავარაუდოდ სისტემის ფორმირების პირველი რამდენიმე მილონი წლის განმავლობაში დაკარგა. 
[2]

სქოლიო
------

1. ↑  WHAT IS THE LIFE CYCLE OF THE SUN?
2. ↑  Water loss from Earth-sized planets in the habitable zones of ultracool dwarfs: Implications for the planets of TRAPPIST-1
**NPC** (non-player character, არა მოთამაშე) — ნებისმიერი პერსონაჟი კომპიუტერულ თამაშებში, რომელიც არ იმართება მოთამაშის მიერ, ჩვეულებრივ ეს გულისხმობს პერსონაჟს, რომელიც იმართება კომპიუტერის მიერ ხელოვნური ინტელექტის საშუალებით, NPC შეიძლება იყოს მეგობრული (ან პასიური), ნეიტრალური და მტრული. NPC-ის პერსონაჟები არიან ძალიან აუცილებელი პირები თამაშში სასიამოვნო ატმოსფეროს შესაქმნელად. NPC-ის პერსონაჟები გადაადგილდებიან და ზემოქმედებას ახდენენ თამაშში არსებულ ობიექტებზე, ესაუბრებიან მოთამაშეებს და აცნობენ თამაშის სიუჟეტს.

რესურსები ინტერნეტში
--------------------

* Wizards of the Coast-ის ლექსიკონი - NPC


|  |  |
| --- | --- |
|  | *ეს სტატია პერსონალური კომპიუტერული თამაშების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
მრავალმოთამაშიანი ვიდეო თამაშები |
| --- |
|  |
| სათამაშო პროცესი | 
* კორპორატიული თამაში
* მასიური მრავალმოთამაშიანი ონლაინ თამაში
	+ MMORPG
* MUD
 |
|  |
| ჟანრები | 
* მოქმედებითი
* არკადა
* როლური
* სიმულატორი
* სტრატეგია
 |
|  |
| ისტორია | 
* ონლაინ-თამაშების ისტორია
* მასიური მრავალმოთამაშიანი ონლაინ-თამაშების ისტორია
 |
|  |
| კონცეფცია | 
* ვირტუალური ეკონომიკა
* ვირტუალური სამყარო
* არამოთამაშე პერსონაჟი
 |

 |
**Pearson PLC** (ზოგჯერ ქართული ასოებით: *პირსონი*) — ბრიტანული ტრანსნაციონალური საგამომცემლო და საგანმანათლებლო კომპანია, რომლის სათაო ოფისი ლონდონში მდებარეობს. ის სხვადასხვა ქვეყანაში სასწავლო მასალებსა და სერვისებს ქმნის ინსტიტუციების, სამთავრობო და ინდივიდუალური სწავლებისათვის. კომპანია ქმნის ტესტებს, სასწავლო მეთოდებს, შეფასების სისტემებს და სხვა არაერთ სასწავლო სერვისს, მათ შორის მასწავლებელთა გადამზადების პროგრამებს, საგანმანათლებლო კომპიუტერულ პროგრამებსა და მისთ. Pearson-ი ასევე ფლობს და მართავს სკოლებს.

კომპანიის შესახებ
-----------------

კომპანია 1844 წელს სამუელ პირსონმა დააარსა. ის 2015 წლამდე ფლობდა გაზეთს „The Financial times", რომელიც აღნიშნულ წელს Nikkie-ს მიყიდა, თავად კი სტრატეგია შეცვალა და მთლიანად განათლებაზე ფოკუსირდა. განათლება დიდი ხნის განმავლობაში კომპანიის მთავარი მიმართულება იყო: პირსონი არის სახელმძღვანელოების და მასთან დაკავშირებული მასალების მსოფლიოს საუკეთესო გამომცემელი.  კომპანია სკოლებს, უმაღლეს სასწავლებლებს და პროფესიონალებს საგანმანათლებლო მასალებით უზრუნველყოფს. ამის გარდა, პირსონი ფლობს Penguin Random House-ის, ერთ-ერთი ცნობილი გამომცემლის 47%-იან წილს. ეს წილი მისი შემოსავლების 15%-ის მომტანია. 

Pearson PLC დღეისათვის 28 კომპანიას ფლობს. მათ შორისაა Integrated Analytics LLC, Multi Holding, GlobalEnglish, Global Education & Technology Group, Pearson eCollege და სხვა. 

2015 წელს კომპანია მუშაობდა ბრენდის დიზაინის სააგენტოსთან, Together Design-თან, რომ ერთობლივი ძალებით შეექმნათ კომპანიის ლოგო. ახალი ლოგო არის კითხვისა და ძახილის ნიშნების ისეთი კომბინაცია, რომ შეიქმნას ინგლისური ასო „P".

საქმიანობა
----------

Pearson-ის სათაო ოფისი
Pearson-ის საქმიანობა სამ ძირითად სეგმენტად იყოფა:

* ჩრდილოეთ ამერიკა, რომელზეც შემოსავლების ⅔ ნაწილი მოდის, მოიცავს სკოლებს, უმაღლეს განათლებას და პროფესიონალურ ბიზნესებს აშშ-ში და კანადაში
* ე.წ. Core School, რომელიც მოიცავს სკოლებს, უმაღლესებს და ჩამოყალიბებულ ბიზნესებს დიდ ბრიტანეთში, ავსტრალიასა და იტალიაში
* მზარდი სკოლა, რომელიც ფოკუსირდება სწრაფად მზარდ ქვეყნებზე, როგორებიცაა ჩინეთი, ბრაზილია, ინდოეთი და სამხრეთ აფრიკა.

 კომპანია უშვებს სახელმძღვანელოებს ისეთი ბრენდების ქვეშ, როგორებიცაა BTEC, Bug Club, Fronter, GradPoint, Schoolnet და SuccessNet. დიდ ბრიტანეთში პირსონი იყენებს საგამოცდო საშუალება Edexcel-ს, რომელიც უშუალოდ დიდ ბრიტანეთში გამოიყენება.

რესურსები ინტერნეტში
--------------------

* Pearson plc Official website (ინგლისური)
* Pearson plc - კუთვნილი კომპანიები მონაცემთა ბაზაში OpenCorporates (ინგლისური)
* List of Pearson-owned companies დაარქივებული 2016-12-20 საიტზე Wayback Machine.  from the *Columbia Journalism Review* (ინგლისური)
* Mary H. Munroe.  (2004)Pearson Timeline. *The Academic Publishing Industry: A Story of Merger and Acquisition*.  დაარქივებულია ორიგინალიდან — 20 October 2014. (ინგლისური)

სქოლიო
------

1. 1 2 3  Preliminary Results 2017 (PDF). ციტირების თარიღი: 11 March 2018.
2. ↑  „The World's 54 Largest Publishers, 2017". *Publisher's Weekly*. 2017-08-25. ციტირების თარიღი: 2017-11-29.
3. ↑  „Private equity to buy Pearson's IDC for $3.4 billion". Reuters. 4 May 2010. ციტირების თარიღი: 18 August 2010.
4. 1 2 3  „ბლუმბერგის ოფიციალური საიტი". ციტირების თარიღი: 2018-12-29. დამოწმება journal საჭიროებს `|journal=`-ს (დახმარება)
***Hyper*** — ავსტრალიური მრავალპლატფორმული ვიდეო თამაშების ჟურნალი. იგი ითვლება ყველაზე ხანდაზმულ ჟურნალად ავსტრალიაში, რომელიც გამოიცემა 1993 წლის დეკემბრიდან. გამოსცემს კომპანია Next Media Pty Ltd. მისი დაძმობილებული ჟურნალი არის PC თამაშებზე ორიენტირებული *PowerPlay*, რომელსაც ასევე გამოსცემს Next Media.

*Hyper*-ის პირველი რედაქტორი იყო სტიუარტ კლარკი. კლარკი მანამდე იყო მრავალპლატფორმული ჟურნალის Megazone-ის რედაქტორი. 

2014 წელს კომპანია Next Media-მ განაცხადა, რომ 2015 წლიდან Hyper გახდებოდა ყოველკვარტალური ჟურნალი.

ჟურნალი აქვეყნებს ვიდეო თამაშების მიმოხილვებს, პრევიუებს, სიახლეებსა და ინტერვიუებს დეველოპერბთან, გარდა ამისა მიმოიხილავს ანიმეს, DVD ფილმებს, არკადულ და კლასიკურ თამაშებს, ასევე აქვეყნებს სტატიებს აპარატული უზრუნველყოფისა და ვიდეო თამაშების მუსიკის შესახებ. ჟურნალს გააჩნია საკუთარი ინტერნეტ ფორუმი.

იხილეთ აგრეთვე
--------------

* PC PowerPlay

რესურსები ინტერნეტში
--------------------

* Next Media-ს ვებსაიტი დაარქივებული 2011-02-18 საიტზე Wayback Machine.
* Hyperactive: *Hyper*ის ვებსაიტი
* Hyperactive Forums

სქოლიო
------

1. ↑  Hyper Magazine to go quarterly. MVC Pacific.  დაარქივებულია ორიგინალიდან — 2016-08-10. ციტირების თარიღი: 20 იანვარი, 2015.
**Peeters Publishers** — საერთაშორისო აკადემიური საგამომცემლო კომპანია, რომელიც 1857 წელს დაარსდა ლუვენში. Peeters ყოველწლიურად გამოსცემს 200-მდე ახალ სათაურს და 75 ჟურნალს. მთავარი სფეროებია ჰუმანიტარული და სოციალური მეცნიერებები, ძირითადი აქცენტებია ბიბლიის სწავლებები, რელიგიური სწავლებები, პატრისტიკა, კლასიკური და ორიენტალური სწავლებები, ეგვიპტოლოგია, ფსიქოლოგია, ეთიკა, მედიევისტიკა და ხელოვნება.

ისტორია
-------

ლუვენის ასოციაცია ბეჭვდასთან ისეთივე ძველია, როგორც თავად ბეჭდვის ხელოვნება. 1474 წელს იოჰან ველდენერმა პირველად დაბეჭდა წიგნი ლუვენში. XV საუკუნეში, ლუვენში ექვსი აქტიური მბეჭდავი ცხოვრობდა. მათ შორის ყველაზე ცნობილი იყო იოჰან ვესტფალიელი და დირკ მარტენსი. XVI საუკუნეში ძირითადად ანტვერპელი მბეჭდავები გამოსცემდნენ ნაშრომებს ჰუმანიტარულ მეცნიერებებზე. ყველაზე ცნობილი იყო ხრისტოფორ პლანტენი, რომელმაც პუბლიკაციების რაოდენობითა და მისი მაღალი ხარისხით გადაასწრო ყველა სტამბას. ავსტრიული ბატონობის ქვეში, 1759 წელს დაარსდა საგამომცემო სახლი „ლუვენის აკადემია", რომელმაც საფრანგეთის რევოლუციამდე იარსება.

1882 წელს, ირანოლოგისტმა და სინოლოგისტმა, შარლ დე ჰარლეზმა დააარსა „Imprimerie Orientaliste", რათა დაებეჭდა ჟურნალი „Le Muséon". მისი გარდაცვალების შემდეგ ჟურნალის გამოცემა გააგრძელეს კარგად ცნობილმა ორიენტალისტებმა ფილიპ კოლინეტმა და ლუის დე ლა ვალე პუსენმა.

1857 წლიდან პიტერსის ოჯახმა საკუთარი საგამომცემლო სახლი და წიგნების მაღაზია გახსნა ლუვენის ცენტრში. კომპანია მალევე გაიზარდა და XX საუკუნის დასაწყისში 100-ზე მეტი დასაქმებული ჰყავდა. 1914 წელს ლუვენის ხანძარმა იმსხვერპლა კომპანია, ხოლო პირველი მსოფლიო ომის შემდეგ, ოჯახი ძირითადად წიგნების მაღაზიაზე გადაერთო. 1960 წელს ემანუელ პიტერსმა შეიძინა „Imprimerie Orientaliste" და ოჯახს დაუბრუნა საგამომცემლო ბიზნესი ლუვენში.

დღევანდელ დღემდე Peeters-ის საგამომცემლო ისევ ოჯახის საკუთრებაშია და მათი საქმიანობა ძლიერ ინტერნაციონალიზებულია.

სქოლიო
------

1. 1 2  About.
2. 1 2  Peeters Publishers. ციტირების თარიღი: 10 April 2020
3. 1 2  Peeters Publisher (23 August 2018).  დაარქივებულია ორიგინალიდან — 28 სექტემბერი 2020. ციტირების თარიღი: April 16, 2020
4. 1 2  Vervliet, H.D.L. (1975). *L'imprimerie du livre à Louvain*. Leuven:  Peeters,   გვ. 7–11.
5. ↑  Draguet, R. (1975). *Imprimerie et Orientalisme*. Leuven:  Peeters,   გვ. 13–16.
6. ↑  Simons, Ludo (Lodewijk), 1939- (1987). *Geschiedenis van de uitgeverij in Vlaanderen / II, De twintigste eeuw.*. Tielt:  Lannoo. ISBN 90-209-1390-5. OCLC 769120545.

გარე ბმულები
------------

* 

* ოფიციალური საიტი
ლე ფიგაროს მთავარი გვერდი
**Le Figaro** (ლე ფიგარო) — ყოველდღიური ფრანგული გაზეთი, რომელიც გამოიცემა 1826 წლიდან. სახელი მიიღო ბომარშეს პიესის გმირის — ფიგაროს პატივსაცემად. ამავე პიესიდან („გიჟი დღე, ანუ ფიგაროს ქორწინება") აღებულია გაზეთის მთავარი დევიზი — „სადაც არ არის კრიტიკის თავისუფება, არავითარი ჯილდო არის ტკბილი" (ფრანგ. Sans la liberté de blâmer, il n’est point d'éloge flatteur).

1866 წლიდან გამოდის ყოველდღიურად. 2005 წლისთვის ფაზეთის ტირაჟი შეადგენდა 340 ათას ეგზემპლარს. 

1975 წელს გაზეთი იყიდა რობერ ერსანმა. 1999 წელს ამერიკულმა საინვესტიციო ფონდმა Carlyle Group-მა იყიდა გაზეთის 40 %, რომელიც გაყიდა 2003 წელს. 2004 წლიდან გაზეთი ეკუთვნის კონსერვატიულ პოლიტიკოს მილიარდერს სერჟ დასოს. ერთ-ერთ ინტერვიუში დასომ განაცხადა, რომ „გაზეთებმა უნდა გაავრცელონ საღი აზრები".

ითვლება, რომ გაზეთი არის მთავრობისა, და ზოგადად მემარჯვენე პარტიების მთავარი რუპორი. ამისთვის ფიგარო ხშირად ხდება „Liberation", „Marianne" და სხვა მემარცხენე გამოცემების კრიტიკის ობიექტი.

რესურსები ინტერნეტში
--------------------

* ოფიციალური საიტი
* 1826 წლიდან 1942 წლამდე არქივი

სქოლიო
------

1. ↑   დაარქივებული 2009-04-13 საიტზე Wayback Machine.  უფრო ძლიერი ვიდრე „პრავდა": ფიგარომ დააცენზურა პუტინი („Marianne", საფრანგეთი, 18 სექტემბერი 2008).
**„TASS"** (რუს. Информационное агентство России „ТАСС") — რუსეთის ცენტრალური სახელმწიფო საინფორმაციო სააგენტო.

1904-1914 წლებში ეწოდებოდა სანქტ-პეტერბურგის დეპეშათა სააგენტო, 1914-1918 წლებში — პეტროგრადის დეპეშათა სააგენტო, 1914-1925 წლებში რუსეთის დეპეშათა სააგენტო, 1925-1992 წლებში — საბჭოთა კავშირის დეპეშათა სააგენტო (საკდესი), 1992-2014 წლებში რუსეთის საინფორმაციო დეპეშათა სააგენტო (იტარ-ტასი), ხოლო 2014 წლიდან ეწოდება „ტასი". 

რუსეთის დეპეშათა სააგენტო (რუს. РОСТА) (1914-1925) იყო საბჭოთა სახელმწიფოს ცენტრალური საინფორმაციო სააგენტო 1918 სექტემბრიდან 1925 წლის ივლისამდე. დაარსდა საკავშირო ცაკის დადგენილებით ბეჭდვითი სიტყვის ბიუროსა და პეტროგრადის დეპეშათა სააგენტოს შეერთების შედეგად 19+20 წელს შედიოდა რსფსრ განსახკომთან არსებულ მთავარ პოლიტგანათლებაში. 1922 წლის სექტემბრიდა საკავშირო ცაკის და სახკომსაბჭოს დეკრეტით დაარსდა ცენტრალური საინფორმავიო სააგენტო ორგანო — რ. დ. ს. 

1925 წლის 10 ივლისიდან, საბჭოთა კავშირის დეპეშათა სააგენტოს (საკდესის) დაარსების შემდეგ, რ. დ. ს. რსფსრ-ს გადაეცა, ხოლო 1935 წლის მარტში საერთოდ გაუქმდა და მისი ფუნქციები საკდესს დაეკისრა.

რესურსები ინტერნეტში
--------------------

* ოფიციალური საიტი
**Visual Basic** (VB) — დაპროგრამების პოპულარული სისტემა, რომელიც საშუალებას იძლევა მარტივად და მოხერხებულად შეიქმნას ოპერაციული სისტემა Windows-ის პლატფორმაზე მომუშავე პროგრამები, ანუ, როგორც მათ უწოდებენ Windows-ის დანართები. მნიშვნელოვანია ის გარემოება, რომ ის თითქმის ნებისმიერი ხასიათის, მათ შორის ინტერნეტის შესაძლებლობების გამოყენების უნარის მქონე, დანართის შექმნის მძლავრი ინსტრუმენტული საშუალებაა.

Visual Basic-ის პროგრამული პროექტის მომზადება ხდება სპეციალურ გარემოში, რომელსაც VB-ის დაპროექტების გარემო ეწოდება. ის არის ეკრანული და დიალოგიური ფანჯრების, მენიუების, ინსტრუმენტების ზოლების ერთობლიობა და ემსახურება გრაფიკული ინტერფეისის შექმნას, პროგრამული კოდის შედგენას, პროგრამის გამართვას და შესრულებას.

პროგრამული პროდუქტის შექმნის პროცესს ხშირად დაპროექტებას უწოდებენ, ხოლო თავად დაპროგრამების ზემოაღნიშნულ ენას — დაპროექტების სისტემას.
ამგვარად, VB როგორც დაპროექტების სისტემა შეიცავს დაპროექტების ენას Visual Basic, პროგრამის ტრანსილაციისა და გამართვის საშუალებებს, სამუშაო გარემოს, რომელშიც გრაფიკული ინტერფეისი შეიქმნება და მოხდება პროგრამის შედგენა და შესრულება.

რესურსები ინტერნეტში
--------------------

* Visual Basic 6.0 Resource Center
* Visual Basic 6 Renewed to Run on Windows 8
**IP-მისამართი** (აი-პი მისამართი, შემოკლ. ინგლ. Internet Protocol address - ინტერნეტ ოქმის მისამართი) — ლოკალურ ქსელში ან ინტერნეტში ჩართული მოწყობილობის (როგორც წესი კომპიუტერი) უნიკალური იდენტიფიკატორი (მისამართი).

IP-მისამართი წარმოადგენს 32-ბიტურ (IPv4 ვერსიით) ან 128-ბიტურ (IPv6 ვერსიით) ორნიშნა რიცხვს. IP-მისამართის ჩაწერის მოხერხებულ ფორმას წარმოადგენს ოთხი ათობითი რიცხვი (0-დან 255-მდე), დაყოფილი წერტილებით, მაგ. 192.168.0.1. (ან 128.10.2.30 — მისამართის წარმოდგენის ტრადიციული ათობითი ფორმა, ხოლო 10000000 00001010 00000010 00011110 — იგივე მისამართის ორობით ფორმაში წარმოდგენა).

### IPv6 პროტოკოლის საფუძვლები

როგორც უკვე ვიცით IPv4 პროტოკოლი სისტემათა დამისამართებისთვის იყენებს 32 თანრიგა მნიშვნელობას. ბოლო ათწლეულის მანძილზე ტექნოლოგიურმა განვითარებამ, დიდი რაოდენობით ახალახალი მოწყობილობების გამოჩენამ და სხვა მრავალმა ფაქტორმა კითხვის ნიშნის ქვეშ დააყენა IPv4 პროტოკოლის სიცოცხლის ხანგრძლივობის საკითხი. კერძოდ, IPv4 პროტოკოლის არასწორმა დაგეგმარებამ IPv4 მისამართების სივრცის სწრაფ მილევას შეუწყო ხელი. შემუშავდა მრავალი ტექნოლოგია (NAT, PAT და ა.შ.), რომელმაც უზრუნველყო IPv4 პროტოკოლის სიცოცხლის ციკლის გახანგრძლივება, მაგრამ ეს არ არის საკმარისი. ახალ პროტოკოლს, რომელმაც უახლოეს მომავალში უნდა ჩაანაცვლოს IPv4 პროტოკოლი წარმოადგენს IPv6. IPv6 პროტოკოლის შემქმნელებმა მისი პროექტირებისას გაითვალისწინეს ყველა ის ნაკლოვანება, რომელიც გააჩნდა მის წინამორბედს და ამ ფორმით შეეცადნენ შეექმნათ უფრო სრულყოფილი პროტოკოლი.
უპირატესობები, რომელსაც იძლება IPv6 პროტოკოლი, არის შემდეგი: 

* შემცირებული თავსართი. როგორც ნახ. 5.6-დან ვხედავთ IPv6 პროტოკოლის თავსართი

შედგება 8 ველისგან, მაშინ როცა IPv6 პროტოკოლის თავსართი შედგებოდა 14 ველისგან;

* გაზრდილი მისამართების სივრცე. IPv6 პროტოკოლი სისტემათა დამისამართებისთვის

იყენებს 128 ბიტიან მნიშვნელობას, რაც რა თქმა უნდა მისამართების საკმარისად დიდ
სივრცეს იძლევა (2128);

* მულტიკასტინგი. მრავალ სისტემასთან კომუნიკაციის საჭიროებისას IPv6 პროტოკოლი

იყენებს multicast გადაცემას. მასში საერთოდ არ გამოიყენება broadcast გადაცემა;

* IPSec. IPv4 პროტოკოლი თავიდანვე არ ყოფილა დაგეგმარებული, როგორც უსაფრთხო

პროტოკოლი და მასში უსაფრთხოების უზრუნველსაყოფად შემუშავდა Internet
Protocol Security (IPSec) პროტოკოლი, რომელიც საჭიროებდა დამატებით კონფიგურაციას.
IPv6 პროტოკოლში ინტეგრირებულია IPSec პროტოკოლი და მისი მეშვეობით
შესაძლებელია დაშიფრული კომუნიკაციის უზრუნველყოფა.

რესურსები ინტერნეტში
--------------------

* IP საიტზე Curlie
* Understanding IP Addressing: Everything You Ever Wanted To Know.  დაარქივებულია ორიგინალიდან — 21 August 2010.


|  |  |
| --- | --- |
| კომპიუტერი | *ეს სტატია კომპიუტერების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**NPF** — BSD ლიცენზიით გამოშვებული მდგომარეობის მქონე პაკეტების ფილტრი, ფაირვოლის საჭირო ნაწილი. იგი შეედრება iptables, ipfw-ს, ipfilter-ს და PF-ს. NPF-ი არის შექმნილი NetBSD-ზე.

ისტორია
-------

NPF წამოწყებულია მინდაუგას რასიუკევისიუსის მიერ. NPF-ზე მუშაობა იქნა სპონსორიზებული NetBSD Foundation-ის მიერ. პირველი კოდი იქნა შეტანილი NetBSD-ის CVS-ში 2010 წლის 22 აგვისტოს. NPF-ი პირველად გამოჩნდა NetBSD 6.0-ში.

თვისებები
---------

NPF-ი არის დაპროექტებული სწრაფად მოქმედებისთვის მრავალგულიან და მრავალპროცესორიან კომპიუტერებზე, და მარტივად განვრცობადობისთვის. პაკეტების ფილტრაცია აღარ იქნება სუსტი წერტილი მრავალგულიან სერვერებზე. პაკეტების საინსპექციო ნაწილი არის შთაგონებული BPF-ისგან (N-code-ის დამუშავება). კონფიგურაციის და ხელსაწყოების (npfctl) სინტაქსი ჰგავს PF-ისას.

რესურსები ინტერნეტში
--------------------

* (ინგლისური) Original announcement on NetBSD lists
* (ინგლისური) Manpage for npf.conf on NetBSD-current დაარქივებული 2018-02-18 საიტზე Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
პროექტი NetBSD |
| --- |
|  |
| ოპერაციული სისტემა | 
NetBSD |
|  |
| დაკავშირებული პროექტები | 
pkgsrc • IPFilter • Automated Testing Framework • netpgp • tnftp |
|  |
| აღსანიშნავია ქვესისტემებში | 
Veriexec • busdma • PUFFS • RUMP • NPF |

 |
**Royal Mail** (ზოგჯერ ქართული ასოებით: როიალ მეილი) — საფოსტო-კურიერული კომპანია გაერთიანებულ სამეფოში, რომელიც 1516 წელს დაარსდა. ამ კომპანიის შვილობილი კომპანია არის Royal Mail Group.

კომპანიის შესახებ
-----------------

Royal Mail არის საერთაშორისო ორგანიზაცია, რომელიც მსოფლიოს მასშტაბით 44 ქვეყანაში მუშაობს. მისი შემოსავლები ყოველწლიურად 10 მილიარდს აღემატება.კომპანიაში დასაქმებულია თითქმის 160 000 ადამიანი. ყოველ წელს კომპანიის გავლით იგზავნება 1.8 მილიარდზე მეტი ამანათი და 14 მილიარდი წერილი. ის მუშაობს 38 საფოსტო ცენტრის ქსელში. თითოეული საფოსტო ცენტრი ემსახურება დიდი ბრიტანეთის დიდ გეოგრაფიულად განსაზღვრულ ადგილს და ისინი ერთად ქმნიან საფოსტო სადისტრიბუციო ოპერაციის ხერხემალს.

Royal Mail რეგულირდება ორგანიზაცია Ofcom-ის მიერ. Ofcom აქვს ვალდებულება რომ უზრუნველყოს დიდი ბრიტანეთის უნივერსალური საფოსტო სერვისის დებულებები, მუშაობს 6 დღე კვირაში, ფასი ყველგან თანაბარია და ამანათი შეიძლება გაიგზავნოს 30 მილიონ ადამიანთან.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„Royal Mail"** ვიკისაწყობში.
* ოფიციალური საიტი
* Corporate website
* Penny Post Credit Union
* UK Postal Workers Website
* Post Office დაარქივებული 2008-10-18 საიტზე Wayback Machine.

სქოლიო
------

1. 1 2 3  Annual Report 2017. Royal Mail.  დაარქივებულია ორიგინალიდან — 12 ივნისი 2018. ციტირების თარიღი: 23 June 2017.
ლოგო
**NHK** (იაპ. 日本放送協会, Nippon Hōsō Kyōkai, ოფიც. ინგლ. სახელი: Japan Broadcasting Corporation) — იაპონიის ნაციონალური სამაუწყებლო ორგანიზაცია. NHK საკუთარ აუდიენციას მუდმივად მისი ინიციალების ინგლისური გამოთქმით წარუდგენს. ის საზოგადოებრივი ორგანიზაციაა და მაყურებელთა მიერ სატელევიციო ლიცენზიის მოსაკრებლით ფინანსდება.

NHK განაგებს ორ სახმელეთო სატელევიზიო სამაუწყებლო სერვისს (NHK ზოგადი ტელევიცია და NHK საგანმანათლებლო ტელევიზია), სამ სატელიტურ სატელევიზიო სერვისს (NHK BS-1, NHK BS-2, და NHK Hi-Vision, HD სატელევიზიო სერვისი), და სამ რადიო არხს (NHK Radio 1, NHK Radio 2, და NHK FM).

NHK ასევე აქვს საერთაშორისო სამაუწყებლო სერვისი, ცნობილი როგორც NHK World. NHK World შედგება NHK World TV, NHK World Premium, და მოკლეტალღოვანი რადიო სერვისი NHK World Radio Japan-სგან. World Radio Japan-ის ზოგიერთი პროგრამა ასევე ხელმისაწვდომია ინტერნეტით.

ლიტერატურა
----------

* Johnston, Eric. (July 7, 2009). Japan Times: NHK a fount of info, a lot of it from the government *Japan Times*, p. 3.
* Seidensticker, Edward. (1990). ’‘Tokyo Rising: The City Since the Great Earthquake.’’[*მკვდარი ბმული*] New York: Knopf. ISBN 0-394-54360-2

რესურსები ინტერნეტში
--------------------

ვიკისაწყობში არის გვერდი თემაზე:
***NHK***

* 

* ოფიციალური საიტი (იაპონური)
* NHK official Youtube channel (იაპონური)
* NHK official Youtube channel (ინგლისური)
**NPC** (**არამოთამაშე პერსონაჟი**), ასევე **NPC ვოიაკი** — ინტერნეტმიმი, რომელიც ასახავს ხალხთა იმ ჯგუფს, რომლებსაც არ გააჩნიათ დამოუკიდებლად აზროვნების ან გადაწყვეტილების მიღების უნარი. NPC-ის კონცეფცია თავდაპირველად 2016 წლის 7 ივლის 4chan-ის მეშვეობით გამოქვეყნდა. NPC მიმი გააშუქა სხვადასხვა საინფორმაციო საშუალებებმაც, მათ შორის: The New York Times, The Verge, BBC, Breitbart-მა.

მახასიათებლები
--------------

NPC პერსონაჟი არის ნაცრისფერი და გამოისახება მარტივი-უბრალო ფორმით, გამომეტყველების არ მქონე სახით, სამკუთხა ცხვირით და ცარიელი მზერით. NPC პერსონაჟის სახე ასახავს ვოიაკს და დახატულია უხეშად.

NPC ინიციალი აღნიშნავს non-player character-ს, ტერმინი, რომელიც გამოიყენება ვიდეო თამაშებში იმ პერსონაჟების აღსაღნიშნად, რომელსაც მოთამაშე ვერ აკონტროლებს. ვიდეო თამაშებში არამოთამაშე პერსონაჟები კომპიუტერის მიერ კონტროლირდება და მოთამაშეებთან ინტერაქციაში ჩვეულებრისამებრ მარტივი და რეპეტიტული მოქმედებებით შემოდიან. მაგალითად ყოველჯერზე, როდესაც მოთამაშე NPC-ს მიუახლოვდება საუბრისას ის ერთი და იმავევე წინადადებებს იყენებს. როგორც ასეთი, NPC-ს არ გააჩნია შინაგანი ძალა, აგენტი ან კრიტიკული აზროვნების უნარი, ნაცვლად ამისა ის ეყრდნობიან შედგენილ სცენარებს და თავად არ გააჩნიათ აზროვნების უნარი. არამოთამაშე პერსონაჟის ანალოგიით - NPC მიმი გამოიყენება დაცინვის საშუალებად იმ ინდივიდებისადმი, რომლებსაც შემქმნელი აღიქვამს გარკვეული ატრიბუტების არ მქონედ, ძირითადად კი პოლიტიკური ოპონენტების წინააღმდეგ. გამომდინარე იქიდან, რომ მიმი პოლიტიკურად მემარჯვენეებს შორის გახდა პოპულარული, NPC მიმი ძირითადად ასახავს მემარცხენე პოზიციებს. ასევე არსებობს მიმის მემარცხენე ვარიანტებიც, რომელიც ასახავს მემარჯვენე პოზიციებს.

რესურსები ინტერნეტში
--------------------

* NPC at *Know Your Meme*
* NPC Meme Generator
* NPC Memes at Reddit

სქოლიო
------

1. 1 2  The NPC meme went viral when the media gave it oxygen - The Verge. Vox Media (October 23, 2018). ციტირების თარიღი: December 23, 2019
2. ↑  „The Next Generation 1996 Lexicon A to Z: NPC (Nonplayer Character)". *Next Generation*. Imagine Media (15): 38. March 1996.
3. 1 2  How The 'NPC' Meme Tries To Dehumanize 'SJWs'. G/O Media (October 5, 2018). ციტირების თარიღი: December 24, 2019
4. ↑  What Is NPC, the Pro-Trump Internet’s New Favorite Insult? - The New York Times. A. G. Sulzberger (October 16, 2018). ციტირების თარიღი: December 23, 2019
5. ↑  Bond, Paul.  (January 13, 2019) Bill Maher Billboard Targeted by Conservative Street Artists. Lynne Segall. ციტირების თარიღი: December 27, 2019
6. ↑  What is an NPC? The liberal-bashing meme sweeping social media ahead of the US midterms. Independent Digital News & Media Ltd (October 17, 2018). ციტირების თარიღი: December 23, 2019
7. ↑  What are NPCs and why has Twitter banned them?. Dennis Publishing Limited (October 23, 2018). ციტირების თარიღი: December 26, 2019
ტატრა T5C5 ბუდაპეშტში
ტატრა T5C5 — ჩეხური წარმოების, ცალმხრივი მიმართულების, ერთსექციური, ორურიკიანი (ოთხღერძიანი), მოტორებიანი ტრამვაის ვაგონი, რომელიც 1970–იანი წლების ბოლოს კომპანია ČKD Tatra–მ გამოუშვა. აღნიშნული ტიპის პირველი ორი ვაგონი 1978 წელს აიგო და ჯერ პრაღაში და შემდგომ ბუდაპეშტში გადიოდა ტესტირებას. იგი მნიშვნელოვნად განსხვავდება ტატრას უწინდელი მოდელებისგან, რომლებიც განთქმულია მართვის პრაქტიკული სისტემებით. 1978–1984 წწ ბუდაპეშტში 322 ტატრა T5C5 ჩაიტანეს, რომლებიც დღემდე აქტიურ ექსპლუატაციაშია. მათგან 80 ვაგონს 2002–2004 წწ გადაიარაღება ჩაუტარდა და ახლა აქვთ ახალი, თანამედროვე IGBT ელექტროაღჭურვილობა. აგრეთვე სრულად განახლდა მათი ინტერიერი. ტატრა T5C5–ის მოდერნიზებულ ტიპს ტატრა T5C5K ეწოდა.

ფოტო გალერეა
------------

* ტატრა T5C5
* ტატრა T5C5 (#. 4000) ბუდაპეშტში
* ტატრა T5C5K ბუდაპეშტში
*

ტექნიკური მახასიათებლები
------------------------

* სიგრძე (ბუფერებამდე): 14,7 მ
* სიგანე: 2,5 მ
* სიმაღლე: 3,14 მ
* ცარიელი ვაგონის წონა: 18,3 ტ
* ადგილების რაოდენობა: 100
	+ დასაჯდომი ადგილები: 28
	+ დასადგომი ადგილები: 72
* მოტორების სიმძლავრე: 4 x 45 kW
* მაქს. რეკომენდებული სიჩქარე: 65 კმ/სთ

გაყიდვები
---------

1978–1984 წწ. აიგო **322** ვაგონი.

###  უნგრეთი

| ქალაქი | ბმული | ვაგონის ტიპი | მიღების წლები | ვაგონების რაოდენობა | სარეგისტრაციო ნომრები | შენიშვნა |
| --- | --- | --- | --- | --- | --- | --- |
| ბუდაპეშტი | ბუდაპეშტის ტრამვაი | ტატრა T5C5H | 1978 – 1984 | 322 ვაგონი | 4000 – 4171
4200 – 4349 |   |

რესურსები ინტერნეტში
--------------------

* შეგიძლიათ იხილოთ მედიაფაილები თემაზე **„Tatra T5C5"** ვიკისაწყობში.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
ČKD Tatra-ს მიერ პრაღაში წარმოებული ტრამვაები |
| --- |
|  |
| სტანდარტული | 
* T1
* T2
* T3
* T4
* T5
* (T5A5)
* (T5B6)
* (T5C5)
* T6A2
* T6A5
* T6B5
* T6C5
* T7B5
 |
|  |
| სახსრული | 
* K1
* K2
* K5AR
* KT4
* (KTNF6/KTNF8)
* KT8D5
 |
|  |
| დაბალ-ძირიანი | 
* RT6N1
* RT6S
* RT8D5
 |

 |
„**Nu.Mu.Zu**" — ქართველი კომპოზიტორის, გია ყანჩელის კომპოზიცია, რომლის პრემიერა გაიმართა 2015 წლის 16 ოქტომბერს, ბელგიაში, ქალაქ ბრიუსელის ბოზარის თეატრ-მუზეუმში, ბელგიის ნაციონალური ორკესტრის შესრულებით. 

კომპოზიციის პრემიერის ამსახველი ჩანაწერის ნაწილი YouTube-ზე გავრცელდა პრემიერის დღეს. მოგვიანებით სიეტლის სიმფონიურმა ორკესტრმა (რომელიც საავტორო უფლებებს ფლობს ნაწარმოებზე), 2015 წლის ნოემბრის ბოლოს ცნობილი პარიზის ტერაქტების შემდეგ უფასოდ გამოაქვეყნა ნაწარმოების სრული, ხარისხიანი ჩანაწერი.

სახელწოდება
-----------

„Nu.Mu.Zu" ძველი, შუმერული სიტყვაა რომელიც ითარგმნება, როგორც "მე არ ვიცი". გია ყანჩელი კომპოზიციის სახელის მნიშვნელობას პრესასთან ინტერვიუებში შემდეგნაირად ხსნის: „როდესაც ახალგაზრდა ვიყავი, ვფიქრობდი რომ მე რაღაც ვიცოდი... აი, ახლა კი, როდესაც 80 წლის გავხდი, მივხვდი რომ არაფერი ვიცი და მე ვერ ვიგებ, რა ხდება ჩვენს თავს, რა ხდება სამყაროში... სამწუხაროდ, დღესდღეობით მსოფლიოში მრავალი შემაწუხებელი მოვლენა ხდება, საქართველოში, უკრაინაში და აზიის ქვეყნებში."

სტრუქტურა
---------

ნაწარმოები იწყება ჩუმი ორკესტრული ტექსტურებით, ლეგატოს ხაზით. თანდათანობით ტექსტურა იწყებს წკრიალს, დაბალ რეგისტრში. გამოყენებულია ბევრი ჩასაბერი ინსტრუმენტი.

ნაწარმოები გაორკესტრებულია 3 ფლეიტისთვის, გაორმაგებული მესამე ინვერსიით პიკოლოზე და ალტო ფლეიტაზე, აგრეთვე მელოდიის ორფუძიანი აგებულებით პიკოლოსთვის, 3 ჰობოისთვის, ინგლისური ბუკისთვის, 3 კლარნეტისთვის, ბას კლარნეტისთვის, 2 ფაგოტისთვის და კონტრაბასისთვის, 4 ბუკისთვის, 4 ტრომბონისთვის და ტუბასთვის, ტიმპანისთვის და პერკუსიისთვის, არფისთვის, პიანინოსთვის და სიმებიანი საკრავებისთვის.

რესურსები ინტერნეტში
--------------------

* პრეს რელიზი[*მკვდარი ბმული*]
* მსოფლიო პრემიერის ვიდეო ჩანაწერი

სქოლიო
------

1. ↑  ჩანაწერი Soundcloud-ზე[*მკვდარი ბმული*]
**puhutv** — თურქული გასართობი და მოთხოვნით ვიდეოზე დაფუძნებული საიტი, რომელიც 2016 წლის დეკემბერში სტამბოლში გაიშვა. საიტის მფლობელი Doğuş Media Group-ია, რომელიც მომხმარებელს სთავაზობს თურქულ სატელევიზიო სერიალებს. Puhutv კონტენტ-წარმოების (სერიალების და ფილმების წარმოების) ინდუსტრიას 2017 წელს შეურთდა, საიტის სადებიუტო ნაწარმი სატელევიზიო სერიალი *Fi* გახდა.

საიტის კონტენტი (შინაარსი) თავისუფალია და მხარდაჭერილია რეკლამებით, პროდუქთი სრულად უფასოა. რეგისტრაცია სურვილისამებრაა, ასევე შესაძლებელია Facebook-ით შესვლა.

ნაწარმი
-------

* Fi / Çi (2017-2018)
* პიროვნება (2018-დღემდე)

ისტორია
-------

Doğuş Group-მა ადრეც წამოიწყო მსგავსი სერვისის დანერგვა, რომელიც 2007 წელს „Sipru" გახდა. „Sipru TV" არსებობის რამდენიმე წლის შემდეგ დაიხურა, თუმცა „Sipru RD" რადიო სერვისისთვის კვლავ ხელმისაწვდომია iOS-ის ბაზაზე.

ალტერნატივა
-----------

საიტის გაშვების შემდეგ, მსგავსი სერვისები შესთავაზეს სხვა კომპანიებმაც. Doğan Media Group-მა დაახლოებით ერთი თვის შემდეგ გახსნა მსგავსი საიტი netd. ასევე, 2012 წლის 4 დეკემბერს, Apple-მა iTunes Store გაიხსნა თურქეთში, რომელიც მომხმარებლებს მხოლოდ მუსიკასა და ფილმებს სთავაზობს. TTNET-ს ასევე აქვს მსგავსი სააბონენტოზე დაფუძნებული სერვისი — Tivibu.

სქოლიო
------

1. ↑  დაარქივებული ასლი.  დაარქივებულია ორიგინალიდან — 2019-01-03. ციტირების თარიღი: 2019-01-05.
2. ↑  Türkiye’nin ilk masaüstü TV yayını başlıyor. Ntvmsnbc. ციტირების თარიღი: 7 November 2013.
3. ↑  iTunes Store. iTunes. ციტირების თარიღი: 7 November 2013.
4. ↑  Internetteki eğlence kanalınız "netd" artık yayında!. Hürriyet. ციტირების თარიღი: 13 January 2013.
5. ↑  İnternetteki eğlence kanalınız "netd" yayında!. CNN Türk.  დაარქივებულია ორიგინალიდან — 13 იანვარი 2013. ციტირების თარიღი: 13 January 2013.
6. ↑  Apple Launches iTunes Store in Russia, Turkey, India, South Africa & 52 Additional Countries Today. Apple Inc.. ციტირების თარიღი: 13 January 2013.
**აბდულ სამად ბეის აბანო** (აზერ. Əbdül Səməd bəy hamamı) — ისტორიული ძეგლი ქალაქ შუშაში, აგებულია 1750-იან წლებში ფანაჰალი ხანის ძმისშვილის, აბდულ სამად ბეი ბეჰბუდალი ბეი ოღლუ ჯავანშირის ბრძანებით.

აბდულ სამად ბეის აბანო შუშაში აშენებული ერთ-ერთი პირველი აბანოა და მდებარეობს შუშის ზემო უბანში. აბანო აშენდა მე-18 საუკუნის 50-იან წლებში, როდესაც შუშას ციხემ ქალაქად ჩამოყალიბება დაიწყო, ფანაჰალი ხანის ძმისშვილის, აბდუსამად-ბეკ ბეჰბუდალი-ბეკ ოღლუ ჯავანშირის მიერ. აბანოს კარზე ამოტვიფრულია ქალაქ შუშის დაარსების თარიღი, აბანოს აგების თარიღი და მფლობელის სახელი. შენობის ნაშთები შემორჩა XIX საუკუნის ბოლომდე.

შუშას ციხე შედგებოდა 17 უბნისგან და მუსლიმური ტრადიციების მიხედვით, ქალაქის ყოველ კვარტალში აბანო უნდა ყოფილიყო. ამიტომ შუშაში ჩვიდმეტი აბანო უნდა ყოფილიყო. წყალი ჩვეულებრივი ჭებიდან ამოდიოდა და ძალიან მარილიანი იყო. შუშას აბანოებს ჰქონდათ ცალ-ცალკე ბანაობის დღეები ქალებისა და მამაკაცებისთვის. აბანოების უმეტესობა შედგებოდა დიდი სველი წერტილებისგან თავისი გასახდელებით, სადაც ხალხს შეეძლო დასვენება და ჩაის დალევა ბანაობის შემდეგ. ზოგჯერ აბანოები იკეტებოდა, მათში იმართებოდა სპორტული შეჯიბრებები - ზორხანები. აბანოს შიდა და გარე ნაწილებს თითქმის ამშვენებდა ბრძოლებისა და ნადირობის სცენები, ფაჰლავანთა (მოჭიდავეების) ჭიდაობის სცენები, ნიზამის, ფირდოუსის და აზერბაიჯანული და სპარსული ლიტერატურის სხვა კლასიკოსების შემოქმედების ილუსტრაციები.

სქოლიო
------

1. ↑  Şuşanın hamamları az. 525-ci qəzet (19.02.2021).  დაარქივებულია ორიგინალიდან — 06.01.2022. ციტირების თარიღი: 06.01.2022.
2. ↑  Бани города Шуша – старинные традиции, особенности для женщин. ციტირების თარიღი: 2022-08-31
**აბდი-ბირუნი** (უზბეკ. Abdiberun xonaqohi) — XVII საუკუნის პირველი ნახევრის მემორიალური და საკულტო დანიშნულების კომპლექსი სამარყანდის სამხრეთ გარეუბანში, უზბეკეთი. აგებულია 1630-იან წლებში ბუხარის მმართველის იმამყული-ხანის ვეზირისა და ბიძის ნადირ დივან-ბეგის მიერ XII საუკუნის წმინდა ისლამურ ადგილზე. ითვლება ცენტრალური აზიის ერთ-ერთ უდიდეს შუა საუკუნეების მემორიალად.

ისტორია
-------

აბდი-ბირუნის ანსამბლის ჩამოყალიბება დაკავშირებულია საიდ აბდ-ი იბნ იაკუბის სახელთან, რომელიც იყო ოჯახური კლანის, აბდის წარმომადგენელი. ამ კუთხით ისინი ენათესავებოდნენ წინასწარმეტყველ მუჰამედს და იყვნენ მისი შთამომავლები ქალშვილის, რუქაია ბინტ მუჰამედის ხაზით. საიდ აბდ-ი იბნ იაკუბი მავერანაჰრში უფრო მეტად ცნობილი იყო ხოჯა აბდის სახელით. იგი იყო სამარყანდის ყადი და ცნობილი იყო თავისი სამართლიანობით. გარდაცვალების შემდეგ იგი დაკრძალეს ყიშლაღ აკმეჩეთის სასაფლაოზე სამარყანდის ციხე-კედლის გარეთ. ამასთან დაკავშირებით მისი დაკრძალვის ადგილის სახელწოდებას დაუმატეს სიტყვა „ბირუნი", რაც ტაჯიკურად ნიშნავს „გარეთა მდებარეს" (რადგან მდებარეობდა ქალაქის კედლის გარეთ), არსებობს ასევე აბდი-დარუნის მავზოლეუმი (დარუნი - შიგნითა), რომელშიც დაკრძალულია ოჯახის სხვა წარმომადგენელი აბდ-ალ მაზედინი. არსებობს ასევე ვერსია, რომ ორივე ანსამბლი აბდი-ბირუნიც და აბდი-დარუნიც ეძღვნება ერთი და იგივე ადამიანს, აბდ-ალ მაზედინს, რომელიც სამარყანდში ცნობილი იყო ხოჯა აბდის სახელით. 

ხოჯა აბდის კულტი სამარყანდში გაჩნდა ჯერ კიდევ IX-X საუკუნეების მიჯნაზე. სავარაუდოდ, ჯერ კიდევ XII საუკუნეში აბდი-ბირუნის წმინდა ადგილი კეთილმოაწყო სულთანმა სანჯარმა, მაგრამ 1220 წელს მონღოლების მიერ ცენტრალური აზიის დაპყრობის პერიოდში სამარყანდი და მისი შემოგარენი მთლიანად ნანგრევებად იქცა. წმინდა ადგილის აღდგენა დაიწყო მხოლოდ XVII საუკუნეში. 1633 წელს ბუხარის ხანის გავლენიანმა ნათესავმა ნადირ დივან-ბეგმა აბდი-ბირუნის საფლავის გარშემო ააგო აგურის კედელი, მოგვიანებით კი მეჩეთი.

აბდი-ბირუნის ანსამბლი კარგად იყო შემონახული XX საუკუნის შუა წლებამვე. 1959-1960 წლებში იგი გამოიყენეს ფილმ „ხამზას" დეკორაციად. საბჭოთა პერიოდში კომპლექსი არ შეიყვანეს სამარყანდის ღირსშესანიშნაობების სიაში და ფულადი სახსრები მის გადასარჩენად არც გამოუყიათ. ანსამბლის რესტავრაცია დაიწყო მხოლოდ 2000-იან წლებში. 2013 წლის მდგომარეობით ძირითადი სამშენებლო სამუშაოები მის ტერიტორიაზე დასრულებულია.

არქიტექტურა
-----------

აბდი-ბირუნის ანსამბლი მდებარეობდა 4 000 კვადრატულ მეტრზე. სარესტავრაციო სამუშაოების დროს იქ აღმოაინეს კელიები. კომპლექსის ტერიტორიაზე შესვლა შეიძლება ჭიშკრის საშუალებით, რომელსაც აქვს პორტალის ფორმა. 

დარბაზი გადახურული იყო სფეროსებური გუმბათით. გუმბათის ბარაბანი ეპიგრაფიკული ელემენტებით იყო გაფორმებული. 2000 წლებში კომპლექსს მიაშენეს მცირე მინარეთი.

ლიტერატურა
----------

* Самаркад. Музей под открытым небом. — Ташкент: Издательство литературы и искусства имени Гафура Гуляма, 1986. — С. 234, 246. — 248 с.
* Памятники искусства Советского Союза. Средняя Азия. Справочник-путеводитль. / Автор текста и составитель альбома Г.А. Пугаченкова. — М.: Искусство, 1983. — С. 395. — 428 с.

რესურსები ინტერნეტში
--------------------

* Мавзолей Ходжи Абди Бирун.[*მკვდარი ბმული*]
* Комплекс Ходжа Абди Берун.[*მკვდარი ბმული*]